
APSTIPRINU
Maltas apvienības pārvaldes
vadītājs /*paraksts/  E.Blinovs
Silmalas pagasts, 2026.gada 4.septembrī
 Maltas apvienības pārvaldes 
Saimniecības un tehniskā nodrošinājuma nodaļas Silmalas pagastā 
Silmalas pirmsskolas izglītības iestādes vecākā pavāra amata
atklātā konkursa nolikums

1. Šis nolikums nosaka kārtību, kādā pretendenti piesakās uz vakanto Maltas apvienības pārvaldes Saimniecības un tehniskā nodrošinājuma nodaļas Silmalas pagastā Silmalas pirmsskolas izglītības iestādes vecākā pavāra amatu atklātā konkursā (turpmāk – konkurss), kā arī konkursa izsludināšanas un norises kārtību.

2. Rēzeknes novada pašvaldības mājas lapā www.rezeknesnovads.lv un NVA mājaslapā publicē sludinājumus par to, ka Maltas apvienības pārvalde izsludina atklāto konkursu uz Maltas apvienības pārvaldes Saimniecības un tehniskā nodrošinājuma nodaļas Silmalas pagastā Silmalas pirmsskolas izglītības iestādes vecākā pavāra amatu, norādot papildu informācijas iegūšanas veidu.

3. Pretendentu pieteikšanās un nepieciešamo dokumentu iesniegšanas termiņš – 2026.gada 21.septembris, plkst.16.00, kontaktpersona detalizētākas informācijas saņemšanai – Maltas apvienības pārvaldes vadītāja vietnieks Gatis Pučka, tel.20221846, e-pasts: maltasapvieniba@rezeknesnovads.lv   

4. Ar konkursa nolikumu var iepazīties Rēzeknes novada pašvaldības mājas lapā www.rezeknesnovads.lv, NVA mājas lapā un Maltas apvienības pārvaldes Silmalas pagastā Saules ielā 4, Gornicā, Silmalas pagastā, Rēzeknes novadā, 4.kabinetā (2.stāvā), darba laikā vai, sazinoties pa tālruni 646 44830.

5. Pretendentiem jāatbilst šādām prasībām:
· valsts valodas prasmei jābūt vismaz vidējā līmeņa 2.pakāpē (B2);
· ir nepieciešama profesionālā vidējā izglītība vai arodizglītība ēdināšanas pakalpojumu jomā;
· vēlama iepriekšējā pieredze līdzīgā amatā;
· jābūt derīgam elektroniskajam parakstam (eID vai eParaksts mobile).
· datorprasmes – e-pasta lietošana, prast lietot elektroniskās uzskaites sistēmas, prasme lietot biroja tehniku, inventāru;
· labas komunikācijas un sadarbības prasmes;
· atbildības sajūta un precizitāte;
· ievērot darba disciplīnu un darba laika grafiku, maksimāli laiku  izmantot uzticētā darba  veikšanai;
· prasme pieņemt lēmumus un izrādīt iniciatīvu;
6. Galvenie amata pienākumi:
· plānot un organizēt virtuves darbu, novērtēt pārtikas produktu kvalitāti, veikt to pirmapstrādi;
· veikt pārtikas produktu termisko apstrādi (vārīšana, cepšana, tvaicēšana, sautēšana utt.), auksto ēdienu gatavošana (sviestmaizes, salāti), gatavot un noformēt ēdienus, ievērojot ēdienu porciju lieluma, noformēšanas un pasniegšanas noteikumus;
· sagatavot traukus, veikt iekārtu, aprīkojuma un instrumentu tīrīšanu, mazgāšanu un dezinfekciju, darba vietas, telpu tīrīšanu;
· sastādīt ēdienu tehnoloģiskās kartes;
· sastādīt ēdienkartes visām paredzētajām ēdienreizēm dienā, ņemot vērā enerģētisko vērtību (kcal) un uzturvērtību, ievadot datus programmā “Visvaris”, GVEDIS modulī “Ēdināšana”;
· strādāt ar ēdināšanas aprīkojumu, ievērojot higiēnas un darba aizsardzības noteikumus un uzņemties atbildību par sava darba kvalitāti;
· sadarboties ar struktūrvienības darbiniekiem, plānojot pārtikas produktu iegādes jautājumus;
7. Pretendenti līdz 2026.gada 21.septembra plkst.16.00 iesniedz Maltas apvienības pārvaldes Silmalas pagastā Saules ielā 4, Gornicā, vai nosūta uz e-pastu info@silmala.lv, vai iesniedz personīgi pieteikumu  aizlīmētā aploksnē ar norādi „Konkursam uz Maltas apvienības pārvaldes izsludināto vakanci vecākais pavārs”, kurā ir ievietoti šādi dokumenti:
· pieteikuma anketa;
· profesionālās darbības apraksts (CV);
· motivācijas vēstule;
· izglītību un darba pieredzi apliecinošu dokumentu kopijas.

8. Pa pastu vai e-pastu nosūtīts pieteikums un tam pievienotie šī nolikuma 7.punktā minētie dokumenti tiks izskatīti, ja tie tiks saņemti līdz šī nolikuma 7.punktā noteiktajam termiņam.

9. Papildus konkursa pretendents var iesniegt tālākizglītību apliecinošu dokumentu, kas apliecina amata pretendenta atbilstību nolikuma 6.punktā norādītajām prasībām, kopijas.

10. Konkursa komisija, kuru izveido ar iestādes vadītāja rīkojumu, izskata pretendentu pieteikumus un iesniegtos dokumentus.

11. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.

12. Konkurss tiek organizēts divās kārtās:
12.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.punktā izvirzītajām prasībām, ko apliecina 8.punktā norādītie iesniegtie dokumenti;
12.2. konkursa otrajā kārtā ir intervija.

13. Komisija, atklāti balsojot, ar vienkāršu balsu vairākumu izvēlas vienu pretendentu, kurš savācis lielāko punktu skaitu.

14. Komisijai ir tiesības noraidīt visus amata kandidātus, ja tie pilnībā vai daļēji neatbilst konkursa nolikumā noteiktajām prasībām.

15. Pretendenti par atklātā konkursa rezultātiem tiek informēti, nosūtot informāciju uz pretendentu e-pastiem, vai telefoniski.

